Babelscape/SREDFM huggingface dataset:
Συμβούλιο Συνεργασίας του Κόλπου

Το Συμβούλιο Συνεργασίας για τα Αραβικά Κράτη του Κόλπου (αραβικά: مجلس التعاون لدول الخليج العربي), αρχικά (και ακόμα διακριτικά) γνωστό ως Συμβούλιο Συνεργασίας του Κόλπου, ΣΣΚ, (مجلس التعاون الخليجي), είναι μια περιφερειακή διακυβερνητική πολιτική και οικονομική ένωση που αποτελείται από όλα τα αραβικά κράτη του Περσικού Κόλπου, εκτός από το Ιράκ. Τα κράτη μέλη της είναι το Μπαχρέιν, το Κουβέιτ, το Ομάν, το Κατάρ, η Σαουδική Αραβία και τα Ηνωμένα Αραβικά Εμιράτα. Η Χάρτα του Συμβουλίου Συνεργασίας του Κόλπου υπεγράφη στις 25 Μαΐου 1981, ιδρύοντας επίσημα το όργανο.

Όλα τα σημερινά κράτη μέλη είναι μοναρχίες, συμπεριλαμβανομένων τριών συνταγματικών μοναρχιών (Κατάρ, Κουβέιτ και Μπαχρέιν), δύο απόλυτων μοναρχιών (Σαουδική Αραβία και Ομάν) και μιας ομοσπονδιακής μοναρχίας (τα Ηνωμένα Αραβικά Εμιράτα, η οποία αποτελείται από επτά κράτη μέλη, καθένα από τα οποία είναι μια απόλυτη μοναρχία με δικό της εμίρη). Έχουν διεξαχθεί συζητήσεις σχετικά με τη μελλοντική ένταξη της Ιορδανίας, του Μαρόκου και της Υεμένης.

Μια πρόταση του 2011 για τη μετατροπή του ΣΣΚ σε "Ένωση του Κόλπου" με αυστηρότερο οικονομικό, πολιτικό και στρατιωτικό συντονισμό έχει προωθηθεί από τη Σαουδική Αραβία, μια κίνηση που αποσκοπεί στην αντιστάθμιση της ιρανικής επιρροής στην περιοχή. Διατυπώθηκαν αντιρρήσεις έναντι της πρότασης από άλλες χώρες. Το 2014, ο πρωθυπουργός του Μπαχρέιν Χαλίφα Μπιν Σαλμάν Αλ Χαλίφα δήλωσε ότι τα σημερινά γεγονότα στην περιοχή υπογράμμισαν τη σημασία της πρότασης.

Προκειμένου να μειώσουν την εξάρτησή τους από το πετρέλαιο στο μέλλον, τα κράτη του ΣΣΚ επιδιώκουν πρωτότυπες πρωτοβουλίες διαρθρωτικών μεταρρυθμίσεων.
Άγη Κασούμη

Η Αγαθή "Άγη" Κασούμη, γεννημένη στην Αθήνα το 1966 είναι ελληνίδα πρωταθλήτρια της σκοποβολής για 40 χρόνια στην Ελλάδα, μεσογειονίκης με 6 συμμετοχές σε Ολυμπιακούς Αγώνες, συμμετοχές σε παγκόσμια κύπελλα και Ευρωπαϊκά πρωταθλήματα. Είναι επίσης πτυχιούχος προπονήτρια σκοποβολής και δημοσιογράφος, μιλάει τέσσερις γλώσσες αγγλικά, γερμανικά, αγγλικά και ιταλικά.

Ξεκίνησε την σκοποβολή από πολύ μικρή ηλικία, πατέρας της είναι ο πρώην πρωταθλητής της σκοποβολής Δημήτρης Κασούμης. Πρωταθλήτρια Ελλάδος για 40 έτη, τελευταίο το 2018, στο σπορ πιστόλι. Στην καριέρα της έχει κατακτήση επίσης 6 μετάλλια σε παγκόσμιο πρωτάθλημα, 2 σε Ευρωπαϊκό και 2 σε Μεσογειακούς αγώνες. Έχει αγωνιστεί στο top-8 τρεις φορές, το παγκόσμιο πρωτάθλημα που συμμετέχουν οι 8 καλύτερες σκοπεύτριες του κόσμου, το 1990, το 1996 και το 1999. Ήταν αθλήτρια του Ζ.Α.Ο.Ν. Κηφισιάς ενώ σήμερα ανήκει στον σύλλογο Ε.Α.Σ.Ο. Άγη Κασούμη. Είναι κάτοχος του πανελλήνιου ρεκόρ στο σπορ πιστόλι από το 1981 έως σήμερα (2018).

Στους Ολυμπιακούς αγώνες συμμετείχε, το το 1984 στο Λος Άντζελες όπου τερμάτισε 21η στο σπορ πιστόλι. Το το 1988 στην Σεούλ ήταν 31η στο σπορ πιστόλι και 22η στο αεροβόλο πιστόλι, το το 1992 στην Βαρκελώνη ήταν 11η στο σπορ πιστόλι και 39η στο αεροβόλο πιστόλι. Το το 1996 στην Ατλάντα 15η στο σπορ πιστόλι, το το 2000 στο Σίδνεϊ ήταν 20η στο σπορ πιστόλι και 32η στο αεροβόλο πιστόλι. Το το 2004 στην Αθήνα ήταν 21η στο σπορ πιστόλι.

Στο Παγκόσμιο κύπελλο, το 1990 στο Ρίο ντε Τζανέιρο ήταν δεύτερη στο σπορ πιστόλι και τρίτη στο αεροβόλο πιστόλι, το 1991 ήταν τρίτη στο Μεξικό στο σπορ πιστόλιι. Ήταν πρώτη το 1996 στην Ατλάντα στο σπορ πιστόλι, την ίδια χρονιά δεύτερη στην Αβάνα στο σπορ πιστόλιι. Και στην Σεούλ το 1999 ήταν τρίτη στο σπορ πιστόλι.

Στους Μεσογειακούς αγώνες του 2005 στην Αλμερία της Ισπανίας ήταν τρίτη. Στους Μεσογειακούς αγώνες του 2013 στη Μερσίνα της Τουρκίας κατέκτησε το ασημένιο μετάλλιο τερματίζοντας δεύτερη πίσω από την Σέρβα Ζοράνα Αρούνοβιτς.

Στο ευρωπαϊκό πρωτάθλημα νεανίδων ήταν δεύτερη στην Βουδαπέστη το 1986 στο σπορ πιστόλι και δεύτερη στην Δανία το 1983 στο σπορ πιστόλι.

Καλύτερη ελληνίδα αθλήτρια στα Αθλητικά Βραβεία ΠΣΑΤ το 1984.
Γιούτο Ναγκατόμο

Ο Γιούτο Ναγκατόμο (ιαπων.: "長友佑都", 12 Σεπτεμβρίου 1986) είναι διεθνής Ιάπωνας ποδοσφαιριστής που αγωνίζεται ως αριστερός μπακ στην Τουρκία για την Γαλατασεράι.
Αρσενικό Νάξου

Το Αρσενικό Νάξου ή κεφαλοτύρι Νάξου είναι σκληρό τυρί με βουτυρένια, απαλή υφή, πικάντικη γεύση και υπέροχη επίγευση γίδινου αρωματικού γάλακτος. Παρασκευάζεται στη Νάξο από αιγοπρόβειο γάλα σε αναλογία 70-30% που θερμαίνεται και πήζει με πυτιά. Η μάζα αυτή αφήνεται να στραγγίσει σε καλούπια από καλάθια, από τα οποία παίρνει και το τελικό της σχήμα. Αφού στραγγίξει και αποκτήσει την απαιτούμενη συνοχή, το τυρόπηγμα αλείφεται με αμούργι από ελαιόλαδο και τοποθετείται για ωρίμανση. Εκεί, αλλάζει θέση κάθε τρεις μέρες ενώ αλείφεται συνεχώς για να φτάσει παντού το αμούργι. Μετά από 6 μήνες το τυρί είναι έτοιμο να ελευθερώσει τα αρώματα του και να συνοδεύσει με τον καλύτερο τρόπο σαγανάκια, κρασί και σαλάτες ή να τριφτεί σε ζυμαρικά. Συνήθως έχει μαύρο περίβλημα με παραφίνη. 

Το Αρσενικό Νάξου έχει αξία παλαίωσης όπως τα κρασιά, δηλαδή όταν δοκιμάστηκε τυρί 4, 9 και 16 μηνών παλαίωσης αξιολογήθηκε ότι το αμούργι «δουλεύει», αναδεικνύοντας μια απαλή γλυκύτητα με την υφάλμυρη δομή της που σε συνδυασμό με την πικάντικη τάση της αγγίζει το umami. Δηλαδή το παλαιωμένο τυρί αποκτά πιο βαθιά γεύση και χαρακτηριστικά αρώματα. Το τυροκομείο Μπαμπούνη που βρίσκεται στην Αγιασσό Νάξου, παράγει εκτός από το φημισμένο αρσενικό Νάξου, και πολλά άλλα τοπικά τυριά, όπως ανθότυρο ξερό, μυζήθρα γλυκιά, ξινομυζήθρα, τουλουμοτύρι, ξινότυρο και κωμό. 

Η Ένωση Αγροτικών Συνεταιρισμών Νάξου διαθέτει το αρσενικό Νάξου με το όνομα κεφαλοτύρι Νάξου («αρσενικό») σε κεφαλές των εννέα (9), τριών (3) και ενός (1) κιλού, καθώς και σε κομμάτια («σφήνες») των 250 γραμμαρίων σταθερού βάρους. Τα ελάχιστα λιπαρά επί ξηρού του προϊόντος είναι 40%, η μέγιστη υγρασία του προϊόντος είναι 38%. Η ποσότητα Κεφαλοτυριού Νάξου («αρσενικού») που παράγει ετησίως η Ε.Α.Σ. Νάξου ανέρχεται στους 80-100 τόνους.
Ποδοσφαιρική Ομοσπονδία Κατάρ

Η Ποδοσφαιρική Ομοσπονδία Κατάρ (αραβικά: الاتحاد القطري لكرة القدم, αγγλικά: "Qatar Football Association", QFA) είναι το όργανο διοίκησης του ποδοσφαίρου στο Κατάρ. Εδρεύει στη Ντόχα και είναι μέλος της AFC. Διοργανώνει εθνικά ερασιτεχνικά πρωταθλήματα, ενώ είναι υπεύθυνη και για τη διεξαγωγή του κυπέλλου της χώρας. Συντονίζει επίσης τις δραστηριότητες των εθνικών ομάδων ανδρών, γυναικών και νέων του Κατάρ.

Τα επαγγελματικά πρωταθλήματα της χώρας διοργανόνωνται από την Qatar Stars League υπό την εποπτεία της Ποδοσφαιρικής Ομοσπονδίας Κατάρ.
Κάστρο Μπόντιαμ

Το Κάστρο Μπόντιαμ (αγγλικά: Bodiam Castle) είναι κάστρο με τάφρο του 14ου αιώνα κοντά στο Ρόμπερτμπριτζ στο Ανατολικό Σάσσεξ της Αγγλίας. Χτίστηκε το 1385 από τον Σερ Εδουάρδο Ντάλυνγκριτζ, πρώην ιππότη του Εδουάρδου Γ΄, με την άδεια του Ριχάρδου Β΄, φαινομενικά για να υπερασπιστεί την περιοχή ενάντια στη γαλλική εισβολή κατά τη διάρκεια του Εκατονταετούς Πολέμου. Με το τετραπλευρικό σχέδιο, το Κάστρο Μπόντιαμ δεν έχει κεντρικό πύργο, έχοντας τα διάφορά του δωμάτια χτισμένα γύρω από τα εξωτερικά αμυντικά τείχη και τις εσωτερικές αυλές. Οι γωνίες και η είσοδός του χαρακτηρίζεται από πύργους και στο πάνω μέρος με πολεμίστρες. Η δομή, οι λεπτομέρειες και η κατάστασή του σε ένα τεχνητό υδατώδες τοπίο δείχνουν ότι η επίδειξη ήταν μια σημαντική πτυχή του σχεδιασμού του κάστρου καθώς και της άμυνας. Ήταν το σπίτι της οικογένειας Ντάλυνγκριτζ και το κέντρο του αρχοντικού του Μπόντιαμ.
Ιωάννης Σκαραφίγκας

O Ιωάννης Σκαραφίγκας, γεννημένος στις 2 Μαρτίου 1935 στην Φτέρη Φθιώτιδος, είναι έλληνας πρωταθλητής της σκοποβολής, μέλος της εθνικής ομάδας, και αξιωματικός της Αστυνομίας πόλεων.

Κατατάχτηκε στην αστυνομία πόλεων το 1958 και συνταξιοδοτήθηκε το 1986 από την Ελληνική αστυνομία. Από το 1958 ασχολήθηκε με την σκοποβολή στο αθλητικό τμήμα της αστυνομίας πόλεων και από το 1962 συμμετέχει μαζί της στα πανελλήνια πρωταθλήματα έως το 1985 που σταμάτησε. 

Είχε πάρει μέρος σε τρεις Ολυμπιακούς αγώνες στο τυφέκιο ακριβείας, στους Ολυμπιακούς αγώνες του 1968 στο Μεξικό ήταν 49ος, στους Ολυμπιακούς αγώνες του 1972 στο Μόναχο ήταν 36ος και στους Ολυμπιακούς αγώνες του 1976 στο Μόντρεαλ ήταν 47ος. 

Έχει συμμετάσχει ακόμα σε δύο μεσογειακούς αγώνες, σε τρία παγκόσμια πρωταθλήματα, σε πανευρωπαϊκά πρωταθλήματα, σε αγώνες λατινικών χωρών και σε παγκόσμια πρωταθλήματα ΣΙΣΜ, ενώ είχε καταρρίψει αρκετά πανελλήνια ρεκόρ.
Εμινέ Ερντογάν

Η Εμινέ Ερντογάν (τουρκικά: Emine Erdoğan, γεννήθηκε ως Εμινέ Γκιουλμπαράν ; 21 Φεβρουαρίου 1955) είναι η σύζυγος του Προέδρου της Τουρκίας Ρετζέπ Ταγίπ Ερντογάν και Πρώτη Κυρία της Τουρκίας.
Λούβο Μανιόνγκα

Ο Λούβο Μανιόνγκα είναι Νοτιοαφρικανός αθλητής του στίβου. Συμμετέχει στο αγώνισμα του μήκους.
Ποδοσφαιρική Ομοσπονδία Υεμένης

Η Ποδοσφαιρική Ομοσπονδία Υεμένης (αραβικά: الاتحاد اليمني لكرة القدم‎, αγγλικά: "Yemen Football Association", YFA) είναι το ανώτατο διοικητικό όργανο όσον αφορά το άθλημα του ποδοσφαίρου στην Υεμένη. Η έδρα της βρίσκεται στη Σαναά και είναι υπεύθυνη για τη διεξαγωγή των ποδοσφαιρικών διοργανώσεων της χώρας, του πρωταθλήματος και του κυπέλλου, όπως και για την οργάνωση και λειτουργία των εθνικών ομάδων ανδρών, γυναικών και νέων της Υεμένης.
Interhelpo

μικρογραφία|Λογότυπο του InterhelpoΗ Interhelpo ήταν βιομηχανικός συνεταιρισμός εργαζομένων και αγροτών (Εσπεραντιστές και Ιντιστές) μεταξύ του 1923 και του 1943, ιδρυμμένη για τον ειδικό σκοπό της συμβολής στην οικοδόμηση του σοσιαλισμού στη Σοβιετική Κιργιζία.

Ιδρύθηκε το 1923 στη Ζίλινα στη Τσεχοσλοβακία (σήμερα ανήκει στη Σλοβακία). Τα τρένα από τους σιδηροδρομικούς σταθμούς στις πόλεις Ζίλινα και Μπρνο μετέφεραν 1078 άτομα (συμπεριλαμβανομένων κυρίως Τσέχων και Σλοβάκων, αλλά και Ούγγρους, Ρουθήνιους και άτομα από άλλες εθνικότητες, συμπεριλαμβανομένων τόσο των άμεσων μελών όσο και τα μέλη των οικογένειών τους) στην Κιργιζία.

Τα μέλη της παρήγαγαν πολλά προϊόντα για το "πράσινο λιβάδι". Ο διάσημος Σλοβάκος πολιτικός Αλεξάντερ Ντούμπτσεκ συμμετείχε επίσης στο συνεταιρισμό στα νιάτα του.

Τα πιο αξιοσημείωτα έργα του συνεταιρισμού περιλαμβάνουν:

* 1925: ένας ηλεκτρικό σταθμό παραγωγής ηλεκτρικού ρεύματος
* 1927: ένα εργοστάσιο κλωστοϋφαντουργίας
* ένα εργοστάσιο επίπλων
* σιδηρόδρομοι, νοσοκομεία και κεντρικό κυβερνητικό κτήριο στην πρωτεύουσα της Κιργιζίας.

Το 1925, η Interhelpo ανακηρύχθηκε ως ο καλύτερος συνεταιρισμός στη Σοβιετική Ένωση. Το 1934 παρήγαγε το 20 τοις εκατό των βιομηχανικών προϊόντων της Κιργιζίας.

Η Interhelpo διαλύθηκε το 1943. Τα μέλη του διώχθηκαν από το σταλινικό καθεστώς και πολλοί εκτελέστηκαν ως εχθροί της Σοβιετικής Ένωσης.
Μάχη του Αλκατράζ

Η [[Φυλακή Αλκατράζ]] στο [[Σαν Φρανσίσκο]] 
Η Μάχη του Αλκατράζ (αγγλικά:Battle of Alcatraz), η οποία διήρκεσε από τις 2 Μαΐου έως τις 4, του 1946, ήταν το αποτέλεσμα από μια ανεπιτυχή προσπάθεια 
απόδράσης στη Ομοσπονδιακή φυλακή του Αλκατράζ. Δύο Αξιωματικοί( Γουίλιαμ Μίλερ και Χάρολντ Στίτες), σκοτώθηκαν μαζί με τρεις από τους τροφίμους. Έντεκα Αξιωματικοί και ένας αμέτοχος κατάδικος ήταν επίσης τραυματίες. Δύο από τους διασοζώμενους κατάδικους εκτελέστηκαν αργότερα για την συμμετοχή τους.
Ινδική Σούπερ Λιγκ

Η Ινδική Σούπερ Λιγκ (αγγλικά: "Indian Super League", ISL) είναι επαγγελματικό πρωτάθλημα ποδοσφαίρου ανδρών στην Ινδία. Αποτελεί ένα από τα κορυφαία πρωταθλήματα ποδοσφαίρου στη χώρα, ενώ μοιράζεται τη θέση της κορυφαίας κατηγορίας στο σύστημα ποδοσφαιρικών πρωταθλημάτων Ινδίας με την Ι-Λιγκ. Το πρωτάθλημα αποτελείται από 10 ομάδες και διαρκεί από το Νοέμβριο έως το Μάρτιο. Την ευθύνη της διοργάνωσης έχουν οι εταιρίες IMG-Reliance και Star India μαζί με την Πανινδική Ποδοσφαιρική Ομοσπονδία.

Η Ινδική Σούπερ Λιγκ ιδρύθηκε στις 21 Οκτωβρίου 2013 σε συνεργασία με τις IMG, Reliance Industries και Star Sports, ξεκινώντας με στόχο την ανάπτυξη του αθλήματος του ποδοσφαίρου στην Ινδία, ούτως ώστε να γίνει πιο δημοφιλές στη χώρα. Η πρώτη περίοδος του πρωταθλήματος διεξήχθη το 2014 με οκτώ ομάδες. Κατά τη διάρκεια των πρώτων τριών περιόδων της Ινδικής Σούπερ Λιγκ, το πρωτάθλημα λειτούργησε χωρίς επίσημη αναγνώριση από την Ασιατική Συνομοσπονδία Ποδοσφαίρου (AFC), το όργανο διοίκησης του αθλητισμού στην Ασία. Το πρωτάθλημα λειτούργησε επίσης προς την ίδια κατεύθυνση με την Ινδική Πρέμιερ Λιγκ, το πρωτάθλημα κρίκετ της χώρας, με την αγωνιστική περίοδο να διαρκεί μόνο δύο έως τρεις μήνες και οι αγώνες να διεξάγονται καθημερινά. Ωστόσο, πριν από την περίοδο 2017–18, το πρωτάθλημα κέρδισε την αναγνώριση από την AFC, επεκτάθηκε σε δέκα ομάδες και αύξησε τη διάρκειά του σε πέντε μήνες, με αγώνες που διεξάγονταν κυρίως τα Σαββατοκύριακα.

Σε αντίθεση με τα περισσότερα ποδοσφαιρικά πρωταθλήματα σε όλο τον κόσμο, η Ινδική Σούπερ Λίγκ δεν χρησιμοποιεί το σύστημα ανόδου και υποβιβασμού, αλλά επιλέγει να μεγαλώσει το πρωτάθλημα μέσω της επέκτασης, παρόμοια με τη Μέιτζορ Λιγκ Σόκερ στις Ηνωμένες Πολιτείες. Κατά τη διάρκεια των πρώτων τεσσάρων περιόδων του πρωταθλήματος, δύο ομάδες στέφθηκαν πρωταθλητές, κερδίζοντας δύο φορές η κάθε μία. Η ΑΤΚ κέρδισε τον πρώτο τίτλο το 2014, προτού κερδίσει το δεύτερο τίτλο το 2016. Η Τσεναϊγίν είναι η άλλη ομάδα που στέφθηκε πρωταθλήτρια, αφού το πέτυχε το 2015 και το 2018.
Ζάχο

Το Ζάχο (κουρδικά: Zaxo, زاخۆ, αραβικά: زاخو, Αραμαϊκά: ܙܵܟ̣ܘ̇; Zākhō) ή το (όμορφο Ζάχο) είναι πόλη στο Ιρακινό Κουρδιστάν του Ιράκ, κοντά στα τουρκικά σύνορα. Έχει πληθυσμό περίπου 190.000 κατοίκων.

Το Ζάχο διαθέτει πανεπιστήμιο, ένα από τα έντεκα που υπάρχουν στο Κουρδιστάν. Σήμερα στο Ζάχο υπάρχει ένα μείγμα Μουσουλμάνων Κούρδων και μερικών Χριστιανών που χωρίζονται σε Καθολικούς και Συριακούς Ορθόδοξους. Στη πόλη ζουν επίσης Αρμένιοι. Έχει πολλά μνημεία και η γέφυρα Νταλάλ είναι ένα από τα πιο διάσημα ορόσημα της πόλης.
Γιούμπα Μπαράτι Κριράνγκαν

Το Βιβεκανάντα Γιούμπα Μπαράτι Κριράνγκαν (βεγγαλικά: বিবেকানন্দ যুবভারতী ক্রীড়াঙ্গন, "Vivekananda Yuba Bharati Krirangan", VYBK), γνωστό ως "Στάδιο Σολτ Λέικ" (সল্টলেক স্টেডিয়াম, αγγλικά: "Salt Lake Stadium") είναι στάδιο πολλαπλών χρήσεων στο Μπιντάναγκαρ της Καλκούτας, με τρέχουσα χωρητικότητα 85.000 θεατές. Είναι το μεγαλύτερο γήπεδο της Ινδίας με χωρητικότητα καθήμενων θεατών. Πριν από την ανακαίνισή του το 2011, ήταν το δεύτερο μεγαλύτερο γήπεδο ποδοσφαίρου στον κόσμο, έχοντας χωρητικότητα 120.000 θεατών. Πριν από την κατασκευή και το άνοιγμα του Σταδίου Ρουνγκράντο 1ης Μαΐου το 1989, ήταν το μεγαλύτερο γήπεδο ποδοσφαίρου στον κόσμο. Το γήπεδο φιλοξένησε τον τελικό αγώνα του Παγκοσμίου Κυπέλλου ΦΙΦΑ Κ-17 του 2017, μαζί με τη διεξαγωγή άλλων αγώνων της διοργάνωσης. Στο πλαίσιο των μέτρων ασφαλείας για το Παγκόσμιο Κύπελλο ΦΙΦΑ Κ-17 του 2017, το γήπεδο ήταν ανοικτό μόνο για 66.687 θεατές, αντί για την ικανότητα του σταδίου που ήταν 85.000 θεατές.

Η συμμετοχή ρεκόρ του σταδίου καταγράφηκε το 1997, όταν 131.781 θεατές παρακολουθούσαν το ημιτελικό του Κυπέλλου Ομοσπονδίας μεταξύ Ιστ Μπενγκάλ και Μοχούν Μπαγκάν. Στο στάδιο επανήλθε ο φυσικός χλοοτάπητας, αντικαθιστώντας τον τεχνητό χλοοτάπητα στο πλαίσιο των προετοιμασιών για τη διοργάνωση του Παγκοσμίου Κυπέλλου U-17 το 2017. Ο νέος χλοοτάπητας παρουσιάστηκε σε ένα ντέρμπι της Καλκούτας μεταξύ Ιστ Μπενγκάλ και Μοχούν Μπαγκάν κατά τη διάρκεια του πρωταθλήματος της Καλκούτα Φούτμπολ Λιγκ.
Ανατολική Βεγγάλη

Η Ανατολική Βεγγάλη (βεγγαλικά: পূর্ব বাংলা) ήταν μια γεωγραφικά μη συνοριακή επαρχία του Νομίνιον του Πακιστάν που κάλυπτε το Μπαγκλαντές. Με την ακτογραμμή του στον κόλπο της Βεγγάλης, συνόρευε με την Ινδία και τη Βιρμανία. Βρισκόταν πολύ κοντά, αλλά δεν μοιραζόταν σύνορα με το Βασίλειο του Νεπάλ, την Κίνα, το Βασίλειο του Σικίμ και το Βασίλειο του Μπουτάν. Η πρωτεύουσα της ήταν η Ντάκα.

Ο διαμελισμός της Βρετανικής Ινδίας, ο οποίος χώριζε τη Βεγγάλη κατά θρησκευτικές λωρίδες, καθιέρωσε τα σύνορα της πλειοψηφίας των Μουσουλμάνων της Ανατολικής Βεγγάλης. Η επαρχία υπήρχε κατά τη διάρκεια της βασιλείας δύο μοναρχών, μεταξύ των οποίων και ο Γεώργιος ΣΤ΄ και η Ελισάβετ Β΄. και τρεις Γενικούς Κυβερνήτες, μεταξύ των οποίων ο Μοχάμεντ Αλί Τζίνα, ο Χαουατζά Ναζιμουντίν και ο Γκουλάμ Μουχάμαντ. Οι επαρχιακοί κυβερνήτες της περιλάμβαναν έναν Βρετανό διαχειριστή και αρκετούς Πακιστανούς πολιτικούς. Η πρωθυπουργία του διεξήχθη από κορυφαίους πολιτικούς της Βεγγάλης.

Η Ανατολική Βεγγάλη ήταν η πολυπληθέστερη και κοσμοπολίτικη επαρχία του ντομίνιον. Η Ανατολική Βεγγάλη ήταν ένας κόμβος πολιτικών κινημάτων, συμπεριλαμβανομένων των ομάδων του Γλωσσικού Κινήματος της Βεγγάλης και των ομάδων υπέρ της δημοκρατίας. Διαλύθηκε και αντικαταστάθηκε από το Ανατολικό Πακιστάν κατά τη διάρκεια του καθεστώτος Μιας Μονάδας που εφάρμοσε ο πρωθυπουργός Μοχάμαντ Αλί Μποργκά.

Το επαρχιακό νομοθετικό σώμα ήταν η Νομοθετική Συνέλευση της Ανατολικής Βεγγάλης.
Στάδιο Ντόκλαντς

Το Στάδιο Ντόκλαντς (αγγλικά: "Docklands Stadium"), γνωστό και με το εμπορικό όνομα "Marvel Stadium" από το Σεπτέμβριο του 2018, είναι ένα αθλητικό και ψυχαγωγικό στάδιο πολλαπλών χρήσεων στον περίβολο Ντόκλαντς της Μελβούρνης στη Βικτώρια της Αυστραλίας. Η κατασκευή ξεκίνησε τον Οκτώβριο του 1997 με την επωνυμία "Στάδιο Βικτώρια" (Victoria Stadium), και ολοκληρώθηκε το 2000 με κόστος 460 εκατομμυρίων δολαρίων.

Το γήπεδο, που χτίστηκε αρχικά για να αντικαταστήσει το Γουέιβερλι Παρκ (Waverley Park), χρησιμοποιείται κυρίως για το άθλημα του αυστραλιανού ποδοσφαίρου και είναι έδρα της Ομοσπονδίας Αυστραλιανού Ποδοσφαίρου (AFL), η οποία, από τις 7 Οκτωβρίου 2016, έχει αποκλειστική κυριότητα του χώρου. Επίσης, την έδρα της στο χώρο του σταδίου έχει το ψηφιακό κέντρο εκπομπών της Seven Network.

Το γήπεδο φιλοξενεί επίσης και άλλα αθλητικά γεγονότα, συμπεριλαμβανομένων μερικών εγχώριων αγώνων κρίκετ, αγώνων ποδοσφαίρου της Μέλμπουρν Βίκτορι, αγώνων ράγκμπι λιγκ και ράγκμπι γιούνιον, καθώς και πλήθους ειδικών εκδηλώσεων και συναυλιών.
Σερβική Ακαδημία Επιστημών και Τεχνών

thumb|right|285px|Η έδρα της Ακαδημίας, κτίσμα του 1822
Η Σερβική Ακαδημία Επιστημών και Τεχνών (Српска академија наука и уметности, αρκτικόλεξο САНУ) είναι μια εθνική ακαδημία και το πρώτο «τη τάξει» ακαδημαϊκό ίδρυμα στη Σερβία, που ιδρύθηκε το 1841 ως «Εταιρεία Σερβικής Διανοήσεως» και συνέχισε με διαφορετικές ονομασίες μέχρι το σημερινό της τίτλο.
Νικόλαος Τριανταφυλλόπουλος

O Νικόλαος Τριανταφυλλόπουλος, (10 Ιανουαρίου 1918 – 1998) , ήταν Έλληνας πρωταθλητής της σκοποβολής, μέλος της εθνικής ομάδας, και αξιωματικός της Αστυνομίας πόλεων. 

Ασχολήθηκε με την σκοποβολή μέσω του αθλητικού τμήματος της αστυνομίας πόλεων, από το 1955 έως το 1965 ήταν πρωταθλητής Ελλάδος σε αρκετά αγωνίσματα. Μετά το τέλος της αγωνιστικής του καριέρας συνέχισε στην ΣΚΟΕ από διάφορα πόστα.

Είχε πάρει μέρος στους Ολυμπιακούς αγώνες του 1960 όπου στο τουφέκι ακριβείας σε τρεις στάσεις ήταν 54ος και πρηνηδών 57ος.
Χένρι Πέρσι, 6ος κόμης του Νορθάμπερλαντ

Ο Χένρι Πέρσι, 6ος κόμης του Νορθάμπερλαντ (1502 - 1537) Άγγλος ευγενής, 6ος Κόμης του Νορθάμπερλαντ (1527 - 1537) και στρατιωτικός υπάλληλος του βορρά ήταν μεγαλύτερος γιος και διάδοχος του Χένρι Πέρσι, 5ου κόμη του Νορθάμπερλαντ και της Αικατερίνης Σπένσερ (πέθανε το 1542) κόρης του Σερ Ρόμπερτ Σπένσερ.
Ο Χένρι Πέρσι έμεινε γνωστός για τον αρραβώνα του με την Άννα Μπολέυν που υποχρεώθηκε να τον διαλύσει όταν απέκτησε δεσμό με τον Ερρίκο Η΄ της Αγγλίας. Ο Χένρι Πέρσι ήταν μέσω της μητέρας του πρώτος ξάδελφος Ουίλιαμ Κάρεϊ του οποίου η σύζυγος Μαρία Μπολέυν ήταν αδελφή της Άννας Μπόλευν.
Στην νεότητα του ήταν μέλος του νοικοκυριού του Τόμας Ουόλσεϊ (1473 - 1530) και στέφτηκε ιππότης (1519), η κύρια πηγή πληροφοριών για τα πρώτα χρόνια της ζωής του ήταν ο βιογράφος του Ουόλσεϊ Τζορτζ Καβεντις (1497 - 1562).
Κυβερνείο Ντοχούκ

Το Κυβερνείο Ντοχούκ (, , Muḥāfaẓat Dahūk) είναι κυβερνείο στο Ιρακινό Κουρδιστάν. Πρωτεύουσά της είναι η πόλη του Ντοχούκ. Περιλαμβάνει την πόλη της Ζάχο, η οποία έχει κατά καιρούς υπηρέτησε ως ένα σημείο ελέγχου στα σύνορα με τη Τουρκία. Πριν από το 1976, ήταν μέρος του κυβερνείου Νινευής, το οποίο ονομαζόταν Κυβερνείο Μοσούλης. Το Κυβερνείο Ντοχούκ κατοικείται κυρίως από Κούρδους και Ασσύριους, με μικρό αριθμό Γιαζίντι (που ταξινομούνται ως Κούρδοι) και Αρμένιοι. Ο εκτιμώμενος πληθυσμός το 2017 ήταν 1.511.585 κάτοικοι ενώ περίπου το 15% του πληθυσμού είναι Χριστιανοί.
Νότια Κουρδικά

Τα Νότια Κουρδικά (, ) είναι μια Κουρδική ομάδα γλωσσών/διαλέκτων, ομιλούμενη κυρίως στο δυτικό Ιράν και ανατολικό Ιράκ. Στο Ιράν, ομιλείται στις επαρχίες Κερμανσάχ και Ιλάμ. Στο Ιράκ ομιλείται στην περιοχή Χανακίν (Xaneqîn), στο δρόμο προς το Μαντάλι, Πέχλε. Είναι επίσης η διάλεκτος της πολυπληθής Κουρδικής φυλής Κακαγί-Κακαβάντ κοντά στο Κιρκούκ και τους περισσότερους Κούρδους Γιαρσάνι στην επαρχία Κερμανσάχ. Υπάρχουν επίσης πυκνοκατοικημένες διασπορές ομιλητών της Νότιας Κουρδικής που κατοικούν στα όρη Αλμπούρζ.

Οι γηγενείς ομιλητές χρησιμοποιούν διάφορα αλφάβητα για να γράψουν τα Νότια Κουρδικά, με τα πιο κοινά από αυτά να είναι επεκτάσεις του προτύπου Κουρδικού αλφαβήτου.

Η επέκταση αποτελείται από το επιπλέον φωνήεν, "ۊ" για το βασισμένο στο αραβικό αλφάβητο αλφάβητο Σοράνι και το "ü" για το αλφάβητο βασισμένο στο λατινικό.
Βόρεια Κουρδικά

Τα Βόρεια Κουρδικά (, , Кӧрдьйа Жорин, "Kurmancî", کورمانجی‎, Кӧрманщи), επίσης γνωστή ως Κουρμαντζί (, ), είναι Κουρδική γλώσσα που ομιλείται στη νοτιοανατολική Τουρκία, στο βορειοδυτικό και βορειοανατολικό Ιράν, το βόρειο Ιράκ και τη βόρεια Συρία. Είναι η πιο διαδεδομένη γλώσσα των Κουρδικών γλωσσών. Ενώ τα Κουρδικά γενικά χαρακτηρίζονται ως μια από τις Βορειοδυτικές Ιρανικές γλώσσες μαζί με τα Μπαλούτσι επίσης συμμερίζεται πολλά χαρακτηριστικά με Νοτιοδυτικές Ιρανικές γλώσσες όπως τα περσικά, προφανώς λόγω των μακρόχρονων και έντονων ιστορικών επαφών και κάποιες αρχές έχουν προχωρήσει τόσο πολύ ώστε να κατατάξουν τα Κουρμαντζί ως Νοτιοδυτική ή "νότια" Ιρανική γλώσσα.

Είναι αναγνωρισμένη μειονοτική γλώσσα στην Αρμενία.
Ποδοσφαιρική Ομοσπονδία Βικτώριας

Η Ποδοσφαιρική Ομοσπονδία Βικτώριας (αγγλικά: "Football Federation Victoria", FFV) είναι διοικητικό όργανο όσον αφορά το άθλημα του ποδοσφαίρου στην πολιτεία Βικτώρια της Αυστραλίας. Η έδρα της βρίσκεται στη Μελβούρνη και είναι υπεύθυνη για τη διεξαγωγή των ποδοσφαιρικών διοργανώσεων της πολιτείας, των πρωταθλημάτων όπως και του θεσμού του κυπέλλου.
Syrian News Channel

Το Syrian News Channel (αραβικά: الإخبارية السورية) γνωστό και ως alikhbaria Syria ή Al-Ikhbariyah Syria είναι ένας κρατικός τηλεοπτικός σταθμός με έδρα τη Δαμασκό της Συρίας, που ξεκίνησε στις 15 Δεκεμβρίου 2010. Το δίκτυο είναι γνωστό ότι είναι πιστό προς την κυβέρνηση του Σύρου προέδρου Μπασάρ αλ Άσαντ.
Ζακ Αλί Χάρβεϊ

Ο Ζακ Αλί Χάρβεϊ είναι πρώην Τζαμαϊκανός αθλητής του στίβου που πλέον συμμετέχει με την Τουρκία. Συμμετέχει στα αγωνίσματα των 100 και 200 μέτρων.
Βεγγαλικό λεξιλόγιο

Τα Βεγγαλικά (βεγγαλικά: , "Bangla") είναι γλώσσα Μαγκάντχι, εξελίχθηκε από τις γλώσσες Μαγκάντχι Πρακρίτ και Πάλι. Ο πυρήνας του βεγγαλικού λεξιλογίου κατάγεται ετυμολογικά από τις γλώσσες Μαγκάντχι Πρακρίτ και Πάλι. Ωστόσο, αιώνες μεγάλου δανεισμού και αντιδανεισμού από τα αραβικά, περσικά, τουρκικά, Σανσκριτικά, Αυστροασιατικές γλώσσες και άλλες γλώσσες, έχει οδηγήσει στην υιοθέτηση της ευρύ φάσματος λέξεων με ξένες ρίζες. Έτσι η προέλευση δανεισμένων και αντιδανεισμένων λέξεων στο Βεγγαλικό λεξιλόγιο είναι ευρεία και ποίκιλη, λόγω επαφή με διάφορες γλώσσες για αιώνες.
Φραντσέσκο Μολινάρι

Ο Φραντσέσκο Μολινάρι (Francesco Molinari, 8 Νοεμβρίου 1982-) είναι Ιταλός επαγγελματίας παίκτης του γκολφ. Κατέκτησε το πρωτάθλημα Όπεν γκολφ για το 2018, στην πρώτη σημαντική νίκη για ιταλό γκολφέρ. Την ίδια χρονιά κέρδισε το πρωτάθλημα BMW PGA Championship (6η νίκη του στο European Tour, και το Quicken Loans National, την πρώτη του νίκη της σειράς PGA Tour. Στις 29 Νοεμβρίου 2009, μαζί με τον μεγαλύτερο αδερφό του, Εντοάρντο, οδήγησε την Ιταλία στην πρώτη της νίκη σε Παγκόσμιο Κύπελλο, κατακτώντας το Παγκόσμιο Κύπελλο Omega Mission Hills στην Κίνα. Το 2010 κέρδισε το πρωτάθλημα WGC-HSBC Champions και εκπροσώπησε την Ευρώπη δύο φορές ως μέλος της ομάδας της Γηραιάς Ηπείρου σε δύο Κύπελλα Ράιντερ, το 2010 και το 2012.
Το 2006 κατέκτησε το Όπεν της Ιταλίας, που ήταν και ο πρώτος σημαντικός τίτλος στην καριέρα του.
Μετά την κατάκτηση του πρωταθλήματος Όπεν το 2018, όπου έπαιξε με τον Τάιγκερ Γουντς, ο Μολινάρι ανήλθε στην 6η θέση στην παγκόσμια κατάταξη του γκολφ, την υψηλότερη ως σήμερα στην καριέρα του.
Νάσιοναλ Πρέμιερ Λιγκς Βικτόρια

Η Νάσιοναλ Πρέμιερ Λιγκς Βικτόρια (αγγλικά: "National Premier Leagues Victoria") είναι πρωτάθλημα ποδοσφαίρου επαγγελματικών συλλόγων της Αυστραλίας που περιλαμβάνει ομάδες από την πολιτεία Βικτώρια. Ως υποδιαίρεση της Νάσιοναλ Πρέμιερ Λιγκς, το πρωτάθλημα βρίσκεται στο επίπεδο 1 στο σύστημα ποδοσφαιρικών πρωταθλημάτων Βικτώριας (επίπεδο 2 του συνολικού συστήματος ποδοσφαιρικών πρωταθλημάτων αυστραλίας). Υπεύθυνη για τη διεξαγωγή της διοργάνωσης είναι η Ποδοσφαιρική Ομοσπονδία Βικτώριας, το διοικητικό όργανο του αθλήματος στην πολιτεία.
Ντόκερτι Καπ

Το Ντόκερτι Καπ (αγγλικά: "Dockerty Cup") είναι ετήσια ποδοσφαιρική διοργάνωση στην οποία μετέχουν ομάδες από την πολιτεία Βικτώρια της Αυστραλίας. Η διοργάνωση έχει το όνομα του Χάρι Ντόκερτι, πρώην προέδρου της Ποδοσφαιρικής Ομοσπονδίας Βικτώριας, που είναι η διοργανώτρια αρχή του θεσμού, ενώ δικαίωμα συμμετοχής στη διοργάνωση έχουν όλες οι ομάδες του συστήματος ποδοσφαιρικών πρωταθλημάτων Βικτώριας.

Η διοργάνωση είχε διακοπεί από το 1996 έως το 2011, με εξαίρεση το 2004. Η επανέναρξη του θεσμού έγινε το 2011, με τη διοργάνωση να είναι γνωστή ως "Mirabella Cup" για εμπορικούς λόγους, με νέο τρόπαιο. Την επόμενη περίοδο η διοργάνωση μετονομάστηκε σε "Statewide Knockout Cup" για το 2012 και το 2013. Ωστόσο, και στις δύο περιόδους, η νικήτρια απονεμήθηκε το παραδοσιακό τρόπαιο.

Από το 2014 και εξής, το Ντόκερτι Καπ αποτελεί επίσης προκριματική διοργάνωση για το Κύπελλο Αυστραλίας.
Ουδέτερος Δήμος

Ο Ουδέτερος Δήμος (πορτογαλικά: "Município Neutro") ήταν η ονομασία που χρησιμοποιήθηκε για το ειδικό διοικητικό καθεστώς της πόλης του Ρίο ντε Τζανέιρο μεταξύ του 1834, όταν ανακηρύχθηκε στο Πρόσθετο Νόμο στο Βραζιλιάνικο Σύνταγμα του 1824, και του 1889, όταν η δημοκρατία ανακηρύχθηκε στη Βραζιλία. Ωστόσο, αυτό το όνομα μόνο έπαψε να υπάρχει επίσημα με την ψήφιση του Συντάγματος του 1891.

Στο ρεπουμπλικανικό σύνταγμα, η διοικητική μονάδα μετατράπηκε στην Ομοσπονδιακή Περιοχή, του οποίου η πολιτική κατάσταση άλλαξε και πάλι, με τη δημιουργία της πολιτείας Γκουαναμπάρα το 1960. Τέλος συγχωνεύθηκε εκ νέου με την πολιτεία του Ρίο ντε Τζανέιρο το 1975.
Τόμας Πέρσι, 7ος κόμης του Νορθάμπερλαντ

Ο Μάρτυρας Τόμας Πέρσι, 7ος κόμης του Νορθάμπερλαντ και 1ος βαρόνος του Πέρσι (1528 - 22 Αυγούστου 1572), 7ος Κόμης του Νορθάμπερλαντ (1557 - 1572) ήταν μεγαλύτερος γιος του ευγενούς Τόμας Πέρσι και της Ελεονώρας Χαρμποτάλ, κόρη του Γυισκάρδου Χαρμποτάλ. Ο Τόμας ήταν ένας από τους αρχηγούς της "Επανάστασης του βορρά" με στόχο την Καθολική βασίλισσα Ελισάβετ Α΄ της Αγγλίας, εκτελέστηκε για προδοσία και αγιοποιήθηκε αργότερα από την Καθολική εκκλησία. Ο θείος του Τόμας ήταν ο Χένρι Πέρσι, 6ος κόμης του Νορθάμπερλαντ που είχε ρομαντική σχέση με την Άννα Μπολέυν πριν γίνει σύζυγος του Ερρίκου Η΄ της Αγγλίας. Ο πατέρας του εκτελέστηκε στις 2 Ιουνίου 1537 στο Τιμπίρν για την συμμετοχή του στο Προσκύνημα της Χάριτος όταν ο Τόμας ήταν 8 ετών, θεωρείται επίσης Άγιος και Μάρτυρας. Ο Τόμας και τα αδέλφια του μπήκαν από την μητέρα τους στην κηδεμονία του Σερ Τόμας Τέμπεστ.
Φερντινάν Ντυβάλ

Ο Εμίλ Γκυστάβ Φερντινάν Ντυβάλ (γαλλικά: "Émile Gustave Ferdinand Duval") γεννήθηκε στο Παρίσι στις 20 Απριλίου 1827 και απεβίωσε στις 26 Απριλίου 1896. Ήταν Γάλλος δικηγόρος και πολιτικός. Διετέλεσε Νομάρχης της Σεν από το 1873 έως το 1879, ενώ, στη συνέχεια, Δημοτικός Σύμβουλος (μοναρχικός).
Πλασά

μικρογραφία|Το πλάσι της κομητείας Τιμίς-Τοροντάλ το 1930
Το Πλασά (, πληθυντικός "plăși" [ˈpləʃʲ]), ήταν μονάδα εδαφικής διαίρεσης της Ρουμανίας. Ιεραρχικά, ένα πλασά βρισκόταν κάτω από τη κομητεία ("γιουντέτς") και πάνω από την κοινότητα. Ο επικεφαλής ήταν ο "Πρέτορ", που διορίζονται από τον Έπαρχο. Το ίδρυμα που διευθυνόταν από τον Πρέτορ ονομάζονταν Πρετουρά.

Η διαίρεση των κομητειών σε πλάσι χρησιμοποιήθηκε ξεκινώντας από την βασιλεία του Καρόλου Α΄ ως "Ντόμνιτορ", σε όλη την ύπαρξη του Ρουμανικού Βασιλείου, και κατά τα δύο πρώτα χρόνια της Κομμουνιστικής Ρουμανίας, μέχρι την αντικατάστασή τους από τα ραγιόν το 1950 ακολουθώντας το Σοβιετικό σύστημα. Το 1938, τα 71 γιουντέτσε της χώρας διαιρούνταν σε 429 πλάσι.
Ποδοσφαιρική Ομοσπονδία Νέας Νότιας Ουαλίας

Η Ποδοσφαιρική Ομοσπονδία Νέας Νότιας Ουαλίας (αγγλικά: "Football New South Wales", FNSW) είναι διοικητικό όργανο όσον αφορά το άθλημα του ποδοσφαίρου στην πολιτεία Νέα Νότια Ουαλία (νότιο τμήμα) της Αυστραλίας. Η έδρα της βρίσκεται στο Σίδνεϊ και είναι υπεύθυνη για τη διεξαγωγή των ποδοσφαιρικών διοργανώσεων της πολιτείας, των πρωταθλημάτων όπως και του θεσμού του κυπέλλου.
Ρήγας Δ. Ρηγόπουλος

Ο Ρήγας Δ. Ρηγόπουλος (1914-2012) ήταν Έλληνας κοινωνιολόγος και αντιστασιακός.
Σπούδασε στην Ανωτάτη Σχολή Οικονομικών και Εμπορικών Επιστημών (ΑΣΟΕΕ) και εν συνεχεία έκανε μεταπτυχιακές σπουδές στο Παρίσι και στο Λονδίνο. 
Ανέπτυξε αντιστασιακή δράση κατά την περίοδο της Κατοχής ως ιδρυτής και αρχηγός της οργάνωσης Ελληνική Πατριωτική Εταιρία (ΕΠΕ). 
Μετά την ανακάλυψη του ασυρμάτου και τη σύλληψη και εκτέλεση αρκετών μελών της ΕΠΕ, διέφυγε στη Μέση Ανατολή, όπου κατατάχθηκε στον Ιερό Λόχο, εκπαιδεύτηκε ως καταδρομέας (έκανε πτώση με αλεξίπτωτο στη Σάμο) και πραγματοποίησε επιχειρήσεις κατά των Γερμανών στο Αιγαίο ως κυβερνήτης εξοπλισμένου καϊκιού από την Αλεξάνδρεια και τις ακτές της Τουρκίας.
Υπηρέτησε ως Νομάρχης Ιωαννίνων από το 1947 ως το 1948 και πέτυχε να σταματήσουν οι εκτοπισμοί πατριωτών.
Για το έργο του "Μυστικός Πόλεμος, Ελλάδα - Μέση Ανατολή 1940-1945" βραβεύτηκε το 1973 από την Ακαδημία Αθηνών.
Απεβίωσε σε ηλικία 98 ετών στις 6 Απριλίου 2012.
Μαλαϊκό Αρχιπέλαγος

Το Μαλαϊκό Αρχιπέλαγος (Μαλαισία & Ινδονησίας: "Kepulauan Melayu/Nusantara", Ταγκαλόγκ: "Kapuluang Malay", Visayan: "Kapupud-ang Malay") είναι το αρχιπέλαγος μεταξύ της ηπειρωτικής χώρας της Ινδοκίνας και την Αυστραλία. Επίσης ονομάζεται Μαλαϊκός Κόσμος, Ινδοαυστραλιανό Αρχιπέλαγος, Ανατολικές Ινδίες, Νουσαντάρα, Αρχιπέλαγος των Μπαχαρικών, και άλλα ονόματα με την πάροδο του χρόνου. Το όνομα δημιουργήθηκε από την Ευρωπαϊκή έννοια του Μαλαϊκού είδους τον 19ο αιώνα, και αργότερα με βάση την κατανομή των Αυστρονησιακών γλωσσών.

Βρίσκεται ανάμεσα στον Ινδικό και τον Ειρηνικό ωκεανό, αριθμεί πάνω από 25.000 νησιά και είναι το μεγαλύτερο αρχιπέλαγος ανά έκταση, και τέταρτο στον αριθμό νησιών στον κόσμο. Περιλαμβάνει το Μπρουνέι, τη Σιγκαπούρη, την Ανατολική Μαλαισία, την Ινδονησία, τις Φιλιππίνες και το Ανατολικό Τιμόρ. Το νησί της Νέας Γουινέας, συνήθως αποκλείεται από τους ορισμούς του Αρχιπελάγους της Μαλαισίας, αν και το Ινδονησιακό δυτικό τμήμα του νησιού μπορεί να περιλαμβάνεται. Ο όρος είναι σε μεγάλο βαθμό συνώνυμος με τη θαλάσσια Νοτιοανατολική Ασία.
Χένρι Πέρσι, 8ος κόμης του Νορθάμπερλαντ

Ο Χένρι Πέρσι, 8ος κόμης του Νορθάμπερλαντ και 2ος βαρόνος του Πέρσι (1532 - 21 Ιουνίου 1585) επιφανής Άγγλος ευγενής και 8ος Κόμης του Νορθάμπερλαντ (1572 - 1585) ήταν δεύτερος γιος του ευγενούς Τόμας Πέρσι και της Ελεονώρας Χαρμποτάλ, κόρη του Γυισκάρδου Χαρμποτάλ. Ο πατέρας του εκτελέστηκε από τον Ερρίκο Η΄ της Αγγλίας (1537) λόγω της συμμετοχής του στο Προσκύνημα της Χάριτος. Ο Χένρι μεγάλωσε με τον μεγαλύτερο αδελφό του Τόμας Πέρσι, 7ο κόμη του Νορθάμπερλαντ και στην νεότητα του είχε ενεργό συμμετοχή στην φύλαξη των συνόρων, με την άνοδο της Μαρίας Α΄ της Αγγλίας διορίστηκε κυβερνήτης στο "κάστρο του Τάινμαουθ". Επέστρεψε στην Βουλή των Κοινοτήτων (1554) σαν μέλος του Κοινοβουλίου για την Νορθάμπερλαντ και στέφτηκε ιππότης (1557), κατόπιν διορίστηκε "Φύλακας των Ανατολικών και κεντρικών Μαρς".
Rebel Meets Rebel

Το Rebel Meets Rebel είναι country metal άλμπουμ από τα μέλη του David Allan Coe και Pantera, Dimebag Darrell, Rex Brown και Vinnie Paul. Η μουσική γράφτηκε και καταγράφηκε από τη μπάντα όταν οι μουσικοί είχαν χρόνο εκτός από τα υπόλοιπα έργα τους, συμπεριλαμβανομένης της παγκόσμιας περιοδείας των Pantera που υποστηρίζει "Reinventing the Steel". Θα μπορούσε να χαρακτηριστεί ως το κύκνειο άσμα των Pantera και του Dimebag Darrell.

Το άλμπουμ κυκλοφόρησε στις 2 Μαΐου 2005, με δική του ετικέτα του Vinnie Paul, Big Vin Records, μεταθανάτια, μετά τη δολοφονία του Dimebag τον Δεκέμβριο του 2004.
Μαλαϊκή Χερσόνησος

μικρογραφία|Τοποθεσία της Μαλαϊκής Χερσονήσου
μικρογραφία|Νυχτερινή άποψη της Μαλαϊκής Χερσονήσου από το διάστημα
Η Μαλαϊκή Χερσόνησος (μαλαϊκά: Tanah Melayu, تانه ملايو, ταϊλανδικά: คาบสมุทรมลายู, μεταγραφή: "Khapsamut Malayu", kʰâːp.sā.mùt mā.lāː.jūː, Βιρμανικά: မလေး ကျွန်းဆွယ်, , ταμιλικά: மலாய் தீபகற்பம்) είναι χερσόνησος στη Νοτιοανατολική Ασία. Αυτή η μάζα γης κινείται περίπου με κατεύθυνση βορρά-νότου και στο τέρμα της είναι το νοτιότερο σημείο της Ασιατικής ηπειρωτικής χώρας. Η περιοχή περιλαμβάνει την Ηπειρωτική Μαλαισία, τη Νότια Ταϊλάνδη και το νοτιότερο άκρο της Μιανμάρ.

Τα Όρη Τιτιουάνγκσα είναι μέρος του συστήματος λόφων Τενασσερίμ, και αποτελούν τη ραχοκοκαλιά της Χερσονήσου. Αποτελούν το νοτιότερο τμήμα της κεντρικής κορδιλιέρας που κινείται από το Θιβέτ μέσω του Ισθμού του Κρα (το στενότερο σημείο της χερσονήσου) στη Μαλαϊκό Χερσόνησο. Τα Στενά της Μαλάκκας χωρίζει τη Μαλαϊκή Χερσόνησο από το Ινδονησιακό νησί της Σουμάτρα, ενώ η νότια ακτή διαχωρίζεται από το νησί της Σιγκαπούρης από τα Στενά του Τζοχόρ.
Jutarnji list

Η Jutarnji list (μετάφραση: "Πρωινό Χαρτί") είναι κροατική καθημερινή εφημερίδα, που ιδρύθηκε και δημοσιεύεται στο Ζάγκρεμπ από τις 6 Απριλίου 1998. Ανήκει στην EPH (Europapress holding, που ανήκει στον Νίνοσλαβ Πάβιτς), η οποία τελικά άλλαξε όνομα σε Hanza Media, όταν αγοράστηκε από τον Μαριάν Χανζέκοβιτς. Η εφημερίδα δημοσιεύεται σε μορφή berliner και στο διαδίκτυο. Η διαδικτυακή έκδοση jutarnji.hr είναι η δεύτερη πιο δημοφιλής ιστοσελίδα ειδήσεων στην Κροατία μετά την index.hr.

Σύμφωνα με τον ιδιοκτήτη της Hanza Media Μαριάν Χανζέκοβιτς, "Η Jutarnji list πρέπει να είναι εννοιολογική εφημερίδα του φιλελεύθερου και κοινωνικοδημοκρατικού προσανατολισμού, με έμφαση στην ακρίβεια και συνάφεια."
Ουρκμέζ

Το Ουρκμέζ (τουρκικά: Ürkmez) είναι μικρό παραθαλάσσιο χωριό και δήμος. Διοικητικά υπάγεται στην επαρχία Σεφεριχισάρ στην Επαρχία Σμύρνης της Τουρκίας.

Είναι τουριστικό θέρετρο, το οποίο βρίσκεται σε απόσταση περίπου 50 χλμ. από το επαρχιακό κέντρο της Σμύρνης. Το Ουρκμέζ έχει μόνιμο πληθυσμό περίπου 5.000 κατοίκων κατά τη διάρκεια του χειμώνα. Κατά τη διάρκεια του καλοκαιριού, ο πληθυσμός της πόλης αυξάνεται σε περίπου 25.000 άτομα.

Η αρχαία πόλη της Λέβεδου βρίσκεται στο σημερινό Ουρκμέζ. Ορισμένα ίχνη της αρχαίας πόλης είναι ορατά μέχρι σήμερα. Στο Ουρκμέζ βρίσκονται επίσης ιαματικές πηγές.

Εκτός από τον τουρισμό, ένα από τα πιο σημαντικά μέσα διαβίωσης για τους κατοίκους του χωριού είναι η παραγωγή κλημεντίνων και μανταρινιών. Σχεδόν το 60% της γης της πόλης καλύπτεται από κήπους μανταρινιών.
Νάσιοναλ Πρέμιερ Λιγκς ΝΣΓ

To Νάσιοναλ Πρέμιερ Λιγκς ΝΣΓ (αγγλικά: "National Premier Leagues NSW") είναι πρωτάθλημα ποδοσφαίρου επαγγελματικών συλλόγων της Αυστραλίας που περιλαμβάνει ομάδες από την πολιτεία Νέα Νότια Ουαλία της Αυστραλίας. Ως υποδιαίρεση της Νάσιοναλ Πρέμιερ Λιγκς, το πρωτάθλημα βρίσκεται στο επίπεδο 1 στο σύστημα ποδοσφαιρικών πρωταθλημάτων Βικτώριας (επίπεδο 2 του συνολικού συστήματος ποδοσφαιρικών πρωταθλημάτων αυστραλίας). Υπεύθυνη για τη διεξαγωγή της διοργάνωσης είναι η Ποδοσφαιρική Ομοσπονδία Νέας Νότιας Ουαλίας, το διοικητικό όργανο του αθλήματος στην πολιτεία.
Βασιλική Γαλικιανή Ακαδημία

Η Βασιλική Γαλικιανή Ακαδημία (γαλικιανά: Real Academia Galega, RAG) είναι ίδρυμα αφιερωμένο στη μελέτη του Γαλικιανού πολιτισμού και ιδιαίτερα της Γαλικιανής γλώσσας. Εκδίδει κανόνες γραμματικής, ορθογραφίας και λεξιλογίου και εργάζεται για την προώθηση της γλώσσας. Η Ακαδημία εδρεύει στην Λα Κορούνια στη Γαλικία της Ισπανίας. Ο σημερινός πρόεδρος είναι ο Βίκτορ Φερνάντεζ Φρεϊσάνες.
TUI Group

Η TUI Group (γερμανικά: "Touristik Union International", TUI) είναι αγγλογερμανική εταιρεία ταξιδίων και τουρισμού που εδρεύει στο Ανόβερο της Γερμανίας. Είναι η μεγαλύτερη εταιρεία αναψυχής, ταξιδιών και τουρισμού στον κόσμο, ενώ διαθέτει και ταξιδιωτικά γραφεία, ξενοδοχεία, αεροπορικές εταιρείες, κρουαζιερόπλοια και καταστήματα λιανικής πώλησης. Ο όμιλος διαθέτει έξι ευρωπαϊκές αεροπορικές εταιρείες - τον μεγαλύτερο τουριστικό στόλο στην Ευρώπη - και εννέα ταξιδιωτικούς πράκτορες που εδρεύουν στην Ευρώπη.
Ντέρεκ Μπέρνεϊτζ

Ο Ντέρεκ Μπέρνεϊτζ (Derek Arthur William Birnage, Wandsworth, νότιο Λονδίνο, Ηνωμένο Βασίλειο, 13 Ιουνίου 1913 – Burgess Hill, δυτικό Σάσεξ, 18 Ιανουαρίου 2004) ήταν Βρετανός εκδότης κόμικς, συγγραφέας και εκδότης εφημερίδων, περισσότερο γνωστός ως ο ιδρυτής του εβδομαδιαίου αθλητικού περιοδικού "Tiger" αλλά και ως συγγραφέας της εικονογραφημένης σειράς "Roy of the Rovers". 

Ο πατέρας του, Φρανκ Μπέρνεϊτζ, ήταν εκδότης εφημερίδας. Ο νεαρός Ντέρεκ φοίτησε στο Sutton Valence School του Κεντ και ακολούθως εργάσθηκε στην εταιρεία εικονογραφημένων εκδόσεων Amalgamated Press/Fleetway κάτω από τις οδηγίες του Ρεγκ Ίβς, ενώ παράλληλα απασχολούνταν στον τίτλο "Schooldays". Αργότερα προσλήφθηκε στο περιοδικό "The Champion" του Μπερνάρντ Σμιθ, ως αναπληρωτής διευθυντής. Για το συγκεκριμένο έντυπο συνέγραψε μια αστυνομική ιστορία με τίτλο "Colwyn Dane".

Κατά τη διάρκεια του Β’ Π.Π. υπηρέτησε στις διαβιβάσεις και μετά ανέλαβε διευθυντής στη "The Champion" έως τη συνταξιοδότηση του Σμιθ. Ακολούθως, στράφηκε στη συγγραφή παιδικών διηγημάτων για την εκδοτική εταιρεία Amex, ωστόσο γρήγορα παραιτήθηκε για να διευθύνει ένα κατάστημα παιχνιδιών στο Bexhill μαζί με τη σύζυγό του Οντρέι Γουότερμαν (την οποία νυμφεύθηκε το 1946) και τους γονείς της. Έπειτα από μερικά χρόνια το μαγαζί έκλεισε και ο Μπέρνεϊτζ επέστρεψε στο χώρο των εκδόσεων της A.P..

Το 1952 έγινε ο εκδότης της "The Champion" καθώς ο Smith ασχολήθηκε με έναν νέο τίτλο που εξέδωσε, το περιοδικό "Lion". Στα 1954 ο Μπέρνεϊτζ δημιούργησε ένα νέο αθλητικό περιοδικό ("Tiger"), ζητώντας παράλληλα από το συγγραφέα Φρανκ Σ. Πέπερ να του φτιάξει έναν ποδοσφαιρικό ήρωα πιο ρεαλιστικό από το χαρακτήρα "Danny of the Dazzlers" του "The Champion". O Pepper τότε εμπνεύστηκε τη σειρά "Roy of the Rovers" με εικονογράφο το Τζο Κολκάχουν που σύντομα ανέλαβε και το σενάριο, χρησιμοποιώντας το ψευδώνυμο Stewart Colwyn. Αρχικά, ο Μπέρνεϊτζ έγραφε ο ίδιος τη σειρά, επίσης με ψευδώνυμο (Frank Winsor), πριν η συγγραφή ανατεθεί στον διεθνή ποδοσφαιριστή Μπόμπι Τσάρλτον (1960).

Το 1963 ο Μπέρνεϊτζ άφησε τα έντυπα "Tiger" και "Roy of the Rovers" και εξέδωσε ετήσια κόμικ "Αλμανάκ", ενώ ένα χρόνο μετά ανέλαβε τη διεύθυνση της παλαιάς εφημερίδας του πατέρα του "Sunday Companion" έως το 1970 που έκλεισε. Γύρισε στις δραστηριότητές του ως εκδότης τίτλων στη συγχωνευμένη εταιρεία I.P.C. όπου εργάσθηκε στους τίτλους "Score ‘n’ Roar" (υπό τις οδηγίες του Σιντ Μπίκνελ), "Smash!" και "Buster" πριν βγει στη σύνταξη, το 1972. Υπηρέτησε επίσης στο τοπικό τμήμα υγείας και κοινωνικών υπηρεσιών και απέκτησε με τη γυναίκα του τρία παιδιά, που βρέθηκαν δίπλα του έως το θάνατό του σε ηλικία 90 ετών.
Κοζούουν

Το Κοζούουν (τιβά: кожуун) είναι ο Τιβανικός όρος μιας ιστορικής φεουδαρχικής διοικητικής διαίρεσης είναι γνωστή ως "λάβαρο". 

Ο όρος κοζούουν χρησιμοποιείται σήμερα ως μονάδα στο σύστημα των διοικητικών διαιρέσεων τις Δημοκρατίας των Τιβά της Ρωσίας. Ένα τυπικό ομοσπονδιακό υποκείμενο της Ρωσίας υποδιαιρείται σε ραγιόν. Το Κοζούουν είναι εθνοτικό όνομα για το ραγιόν, που χρησιμοποιείται μόνο στην Τιβά.

Ιστορικά, η Τιβά είχε εννέα κοζούουν. Κάθε κοζούουν ήταν χωρισμένο σε σούμους το οποίο στη συνέχεια υποδιαιρούταν σε αρμπάν.

Παρακάτω παρατίθεται ένας κατάλογος των ιστορικών κοζούουν:

# Τόζου
# Σάλτσακ
# Ογιουνάρ
# Χέμτσικ
# Χαασούουτ
# Σαλίκ
# Νιμπαζί
# Ντάα-βαν και Τσόοντου
# Μπέεζι
Κας Μούντε

Ο Κας Μούντε ("Cas Mudde", 3 Ιουνίου 1967) είναι Ολλανδός πολιτικός επιστήμονας, που εστιάζει στον πολιτικό εξτρεμισμό και στον λαϊκισμό στην Ευρώπη και στις Ηνωμένες Πολιτείες. Η έρευνά του περιλαμβάνει τα πεδία των πολιτικών κομμάτων, του εξτρεμισμού, της δημοκρατίας, της κοινωνίας των πολιτών και της ευρωπαϊκής πολιτικής.
Αυτοδιοικούμενη ζώνη

Η Αυτοδιοικούμενη ζώνη είναι υποδιαίρεση χώρας στη Μιανμάρ (Βιρμανία). Υπάρχουν πέντε "αυτοδιοικούμενες ζώνες" και μία "αυτοδιοικούμενη διαίρεση".
Παροκία

Η Παροκία (parroquia, , γαλικιακή προφορά: paˈrɔkia, πληθυντικός "parroquias"; , πληθυντικός "parroquies") ή Παρόκια (parr"ò"quia πληθυντικός "parròquies") είναι όρος που ισοδυναμεί με την ενορία. Χρησιμοποιούνται στην Ανδόρα, το Εκουαδόρ,  τη Βενεζουέλα, το Περού και ορισμένα τμήματα της βορειοδυτικής Ισπανίας.

Μπορεί να βρεθεί στις ακόλουθες χώρες:

*Παρόκια (Ανδόρα)
*Παροκία (Εκουαδόρ)
*Παροκία (Ισπανία)
*Παροκία (Βενεζουέλα)
Αντόον Σάλλερτ

Ο Αντόον Σάλλερτ (φλαμανδικά: Antoon Salaert, αναφερόμενος μερικές φορές και ως "Anthonis Sallaert", 1594 – 1650 ήταν Φλαμανδός ζωγράφος, σχεδιαστής και χαράκτης, ο οποίος δραστηριοποιήθηκε στις Βρυξέλλες.

Ο Σάλλερτ δημιούργησε πολλές αναθηματικές εικόνες για λογαριασμό της Αυλής των Αρχιδουκών Αλβέρτου Ζ΄ και Ισαβέλλας Κλάρας Ευγενίας της Ισπανίας στις Βρυξέλλες, καθώς και για τοπικές εκκλησίες. Ο Σάλλερτ ήταν, επίσης, πρωτοποριακός χαράκτης και ήταν αυτός στον οποίο αποδίδεται η επινόηση της τεχνικής της μονοτυπίας στη χαρακτική. Ήταν και σημαντικός σχεδιαστής ταπισερί για τα τοπικά εργαστήρια υφαντικής.
Χουνεφέρ

Ο Χουνεφές ήταν ένας γραφέας κατά τη Δέκατη ένατη Δυναστεία ("fl." περ. 1300 π.Χ.) . Σε αυτόν ανήκε ο Πάπυρος του Χουνεφέρ, ένα αντίγραφο του ταφικού κειμένου του Βιβλίου των Νεκρών, το οποίο αντίγραφο αντιπροσωπεύει ένα κλασικό παράδειγμα αυτών των κειμένων, μαζί με άλλους όπως ο Πάπυρος του Άνι. 

Ο Χουνεφέρ ήταν "Γραφέας των Θείων Προσφορών", "Επόπτης των Βασιλικών Κοπαδιών", και συνοδός του Φαραώ Σέτι Α΄.
Μάτι του Ώρου

Το Μάτι του Ώρου ή και ουτζάτ είναι ένα αρχαίο Αιγυπτιακό σύμβολο προστασίας, βασιλικής εξουσίας και καλής υγείας. Το μάτι προσωποποιείται στην θεά "Ουατζέτ" (ή και "Ουατζάτ" ή "Ουτζάτ" ή "Βουτώ" ή "Ουτώ" – και στα αγγλικά επίσης "Uadjet", "Wedjoyet", και "Edjo"). Το Μάτι του Ώρου είναι παρόμοιο με το Μάτι του Ρα, που ανήκει σε διαφορετικό θεό, το Ρα, αλλά αντιπροσωπεύει πολλές από τις ίδιες έννοιες. 

Το όνομα Ουατζέτ προέρχεται από το "wadj" (ουάτζ) που σημαίνει "πράσινο", εξ’ ού και "η πράσινη", γνωστό στους Έλληνες και τους Ρωμαίους ως "ουραίος" από το αιγυπτιακό "iaret" που σημαίνει "αυτός που έχει σηκωθεί", από την εικόνα της κόμπρας που σηκώνεται για να προστατευτεί. Η Ουατζέτ ήταν μία από τις πιο παλιές αιγυπτιακές θεότητες που αργότερα συνδέθηκε με άλλες θεότητες, όπως η Μπαστέτ, η Σεκχμέτ, η Μουτ, και η Αθώρ. Ήταν η προστάτιδα θεά της Κάτω Αιγύπτου και το μεγάλο ιερό στο Δέλτα "per-nu" ήταν υπό την προστασία της. 

Τα ταφικά φυλακτά συχνά είχαν το σχήμα του Ματιού του Ώρου. Το Ουτζάτ ή Μάτι του Ώρου ήταν το "κεντρικό σημείο" επτά βραχιολιών από χρυσό, φαγεντιανή, καρνελίτη, και λάπις λάζουλι που βρέθηκαν στη μούμια του Σοσένκ Β΄. Το Μάτι του Ώρου είχε σκοπό να προστατέψει τον Φαραώ στη μετά θάνατον ζωή και να απομακρύνει το κακό. Οι αρχαίοι Αιγύπτιοι ναυτικοί και οι ναυτικοί της Μέσης Ανατολής συχνά ζωγράφιζαν το σύμβολο αυτό στην πλώρη του καραβιού τους για να εξασφαλίσουν ασφαλές ταξίδι στη θάλασσα.
Ποδοσφαιρική Ομοσπονδία Βόρειας Επικράτειας

Η Ποδοσφαιρική Ομοσπονδία Βόρειας Επικράτειας (αγγλικά: "Football Federation Northern Territory", FFNT) είναι διοικητικό όργανο όσον αφορά το άθλημα του ποδοσφαίρου στην πολιτεία Βόρεια Επικράτεια της Αυστραλίας. Η έδρα της βρίσκεται στο Ντάργουιν και είναι υπεύθυνη για τη διεξαγωγή των ποδοσφαιρικών διοργανώσεων της πολιτείας, των πρωταθλημάτων βόρειας περιοχής, κεντρικής περιοχής και νότιας περιοχής, όπως και του θεσμού του κυπέλλου.
Νόρζοουν Πρέμιερ Λιγκ

H Νόρζοουν Πρέμιερ Λιγκ (αγγλικά: "NorZone Premier League") είναι πρώτου επιπέδου διοργάνωση στο σύστημα ποδοσφαιρικών πρωταθλημάτων Βόρειας Επικράτειας στην Αυστραλία. Υπεύθυνη για τη διεξαγωγή της διοργάνωσης είναι η Ποδοσφαιρική Ομοσπονδία Βόρειας Επικράτειας, το διοικητικό όργανο του αθλήματος στην πολιτεία.
Σαιντ Στήβενς Γκρην

Το Σαιντ Στήβενς Γκρην ("Πάρκο του Αγίου Στεφάνου", Αγγλικά: St Stephen's Green) είναι πάρκο στο κέντρο της πόλης του Δουβλίνου. Η σημερινή του μορφή σχεδιάστηκε από τον Ουίλλιαμ Σέπαρντ (William Sheppard). Το πάρκο άνοιξε επίσημα για το κοινό στις 27 Ιουλίου 1880 από τον Λόρδο Άρντιλαουν. Γειτνιάζει με μία από τις κύριες εμπορικές οδούς της πόλης, την Γκράφτον Στρητ, ενώ γύρω από αυτό υπάρχει πλήθος γραφείων δημοσίων φορέων, καθώς και μια στάση του τραμ του Δουβλίνου. Συχνά αναφέρεται ανεπίσημα κι ως "Στήβενς Γκρην". Με έκταση 89.000 τ.μ., είναι το μεγαλύτερο από τα γεωργιανά πάρκα στο Δουβλίνο. Άλλα πάρκα είναι αυτά της πλατείας Μέρριον και της πλατείας Φιτζγουίλλιαμ.

Το πάρκο είναι ορθογώνιο και περιβάλλεται από δρόμους που αποτελούσαν κύριες οδικές αρτηρίες του κέντρου του Δουβλίνου, αλλά κυκλοφοριακές αλλαγές που εφαρμόστηκαν το 2004, κατά τη διάρκεια των έργων του δικτύου τραμ έχουν μειώσεις σημαντικά τον όγκο της κυκλοφορίας. Οι τέσσερεις δρόμοι που οριοθετούν το πάρκο φέρουν ονομασίες που προσδιορίζουν την θέση τους ως προς το πάρκο με βάση τα τέσσερα σημεία του ορίζοντα: Σαιντ Στήβενς Γκρην Νορθ (βόρεια οδός), Σαιντ Στήβενς Γκρην Σάουθ (βόρεια οδός), Σαιντ Στήβενς Γκρην Ηστ (ανατολική οδός) και Σαιντ Στήβενς Γκρην Ουέστ (δυτική οδός). 

μικρογραφία|200px|Η Αψίδα των Τυφεκιοφόρων, που χτίστηκε το 1907 προς τιμήν των πεσόντων στον Πόλεμο των Μπόερ.
Ποδοσφαιρική Ομοσπονδία Νότιας Αυστραλίας

Η Ποδοσφαιρική Ομοσπονδία Νότιας Αυστραλίας (αγγλικά: "Football Federation South Australia", FFSA) είναι διοικητικό όργανο όσον αφορά το άθλημα του ποδοσφαίρου στην πολιτεία Νότια Αυστραλία της Αυστραλίας. Η έδρα της βρίσκεται στην Αδελαΐδα και είναι υπεύθυνη για τη διεξαγωγή των ποδοσφαιρικών διοργανώσεων της πολιτείας, των πρωταθλημάτων όπως και του θεσμού του κυπέλλου.
Νάσιοναλ Πρέμιερ Λιγκς Σάουθ Οστρέλια

Η Νάσιοναλ Πρέμιερ Λιγκς Σάουθ Οστρέλια (αγγλικά: "National Premier Leagues South Australia") είναι πρωτάθλημα ποδοσφαίρου συλλόγων της Αυστραλίας που περιλαμβάνει ομάδες από την πολιτεία Νότια Αυστραλία. Ως υποδιαίρεση της Νάσιοναλ Πρέμιερ Λιγκς, το πρωτάθλημα βρίσκεται στο επίπεδο 1 στο σύστημα ποδοσφαιρικών πρωταθλημάτων Νότιας Αυστραλίας (επίπεδο 2 του συνολικού συστήματος ποδοσφαιρικών πρωταθλημάτων αυστραλίας). Υπεύθυνη για τη διεξαγωγή της διοργάνωσης είναι η Ποδοσφαιρική Ομοσπονδία Νότιας Αυστραλίας, το διοικητικό όργανο του αθλήματος στην πολιτεία.